open-index/open-wikipedia-markdown huggingface dataset:
Persere

**Persere** er et folkeslag i Iran som snakker persisk. Folkegruppen er nært knyttet til det gamle Perserriket. Persere bor hovedsakelig i Iran. Persere utgjør omtrent 34 % av landets befolkning.

Mange Lorer fra Borujerd, kurder fra Bijar og Masenderani fra Amol har adoptert persisk kultur og anser seg nå som etniske persere. Dette viser den komplekse naturen til kulturell assimilering og etnisk identitet i Irans mangfoldige samfunn. Prosessen med kulturell integrering i Iran har ført til at noen grupper har endret sin etniske identifikasjon, noe som gjør skillelinjene mellom distinkte etniske kategorier utvisket.

## Historie
Persere, sammen med andre iranske folkeslag, er etterkommere av oldtidens iranere.

Det første persiske riket, Akamenide-dynastiet, ble grunnlagt ca. 550 f.Kr. Dette dynastiet hadde sitt utspring fra Pars-provinsen i Det mediske riket, og ble dannet da Kyros den store gjorde opprør mot sin føydale konge, Astyages.

## Religion
Oldtidens persere var zoroastere. Denne religionen ble grunnlagt av Zoroaster og hadde sitt utspring i det østlige Iran. Under akamenidene var zoroastrisme en verdensreligion.

I dag er de fleste persere sjiamuslimer. I tillegg til dette er en minoritet av persere tilhengere av Bahai og zoroastrisme. 

## Språk
Persere snakker persisk (også kalt farsi). Persisk er et indoeuropeisk språk, og tilhører den indoiranske grenen.

Persisk  har offisiell status i Iran. Persisk er et språk som har blitt brukt hyppig i litteratur og vitenskapen i Midtøsten. Den har hatt en stor innflytelse på nabospråkene, utenom de semittiske språkene.

## Referanser
Joseph François Tissanier

**Joseph François Tissanier** (født i juli 1618 i Point-Sainte-Marie i Frankrike, død 24. desember 1688 i Macao) var en fransk katolsk prest og jesuitt som virket som misjonær i Tonkin, Siam og Kina. 

Han reiste ut fra Lisboa i 1655 og ankom Macao 8. juli 1656. Han virket så i Tonkin fra 1658 til han ble utvist derfra i 1663. Han kom så til Siam i 1664 og var misjonens superior der fra 1669 til 1675, da han vendte tilbake til Macao. Så ble han kalt til Roma, men ble sendt til Østen igjen som superior for Japan og samtidig visitator for misjonen i Kina.   

## Se også
* Liste over kinamisjonærer tilhørende jesuittordenen

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Eksterne lenker
* Biografi fra Ricci Roundtable
Ivan Khadzjipetrov

**Ivan Khadzjipetrov** (bulgarsk: , født i 1834 i Kotel, død 1909 i Burgas), var en bulgarsk industrimann og politiker.

Khadzjipetrov var blant annet finansminister i Øst-Rumelia og senere borgermester i Burgas  fra 1885 til 1886.

## Referanser
Cirina forda

***Cirina forda*** er en sommerfugl som hører til familien påfuglspinnere (Saturniidae).

## Utseende
En middelsstor (vingespenn 75-80 millimeter), lysbrun påfuglspinner. Hannens forvinger har litt innbuktet ytterkant slik at de blir en tanke sigdformede. Bakvingen kan ha en liten øyeflekk, forvingen i høyden en ganske liten, hvit flekk. Bakvingens bakhjørne er ofte litt vinkelaktig utstikkende.

## Levevis
Som vanlig for påfuglspinnere kan larvene lever på mange ulike slags busker og trær. I likhet med flere andre Bunaeini blir larvene av denne arten samlet inn og spist i noen områder av Afrika.

## Utbredelse
Arten er utbredt i det vestlige og sørlige Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Bunaeini
*************** Slekten *[[Cirina]]* Walker, 1855
**************** ***Cirina forda*** (Westwood, 1849)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av arten

## Eksterne lenker
* 
* Saturniidae Web - *Cirina*. Med bilder av de fleste artene http://www.saturniidae-web.de/Cirina.htm
* African Moths - *Cirina forda* https://web.archive.org/web/20120907145434/http://www.africanmoths.com/pages/SATURNIIDAE/SATURNIINAE/cirina_forda.htm
Vladimír Franz

**Vladimír Franz** (født 25. mai 1959 i Praha) er en tsjekkisk komponist og billedkunstner. Han avsluttet sine studier på det juridiske fakultet i 1982, men har aldri jobbet som jurist, men ble profesjonell kunstner. Nå underviser han i drama ved Kunstakademiet (AMU) i Praha. I stilte han som kandidat ved det tsjekkiske presidentvalget. Han oppnådde mye oppmerksomhet fra både tsjekkiske og utenlandske medier særlig på grunn av sin fullt tatoverte kropp.

## Referanser


## Eksterne lenker
* 
* 
* 
*
Rabensteinborgen

**Rabensteinborgen** (tysk: *Burg Rabenstein*) er en borg fra høymiddelalderen i landsbyen Raben, en bydel i kommunen Rabenstein/Fläming i Landkreis Potsdam-Mittelmark, Brandenburg.

Borgen ligger på *Steiler Hagen*, et høydedrag 153 meter over havet i Naturpark Hoher Fläming. Borgen nås ved avkjøringen fra A9 ved Klein Marzehn, det neste stoppet på jernbanen er Bad Belzig. Den europeiske sykkelveien R1 går langs borgen. Elven Plane renner nord for borgen og ender i Havelvassdraget i Breitlingsee.

## Historie
Rabensteinborgen nevnes første gang i skriftlige kilder fra 1251. Den lå da i grenselandet mellom Kurfyrstedømmet Sachsen og Brandenburg og hadde da flere ganger skiftet eier. Først etter Wienkongressen i 1815 ble borgen endelig liggende i Raben og Brandenburg/Preussen.
 
Middelalderborgen er i fullstendig behold og ble omfattende renovert etter 1990. Den inneholder et pensjonat og vertshus. 

## Eksterne lenker
* Hjemmesiden til Burg Rabenstein
* Burg Rabenstein i www.flaeming-burgen.de 
* Historien til Rabenstein 
* Material zu Burg Rabenstein i *Sammlung Duncker* i Zentral- und Landesbibliothek Berlin (PDF; 253&nbsp;kB)
80 meter hekk

**80 meter hekk** er en tidligere offisiell mesterskapsøvelse for kvinner innen friidrett. Det var den korteste hekkeøvelsen med åtte 72,6 centimeter høye hekker. Øvelsen var olympisk øvelse under 8 leker fra 1932 til 1968.  var den korte hekkdistansen for kvinner under OL 80 meter med åtte 72,6 centimeter høye hekker. Fra OL 1968 ble det besluttet å introdusere 100 meter hekk med 84 centimeter høye hekker for kvinner.

Distansen er korthekk øvelse for noen aldersbestemte ungdomsklasser. For jenter er det øvelse for 13 til 16 år med 76,2&nbsp;cm hekker. For gutter er det øvelse for 13 og 14 år med 76,2&nbsp;cm hekker.

## Milepæler
**80 meter hekk**:
*Første offisielle tid: 13,0 sekunder, Ludmila Sychrová, TCH, 6. juli 1926 i Praha
*Første offisielle verdensrekord: 12,8 sekunder, Eva von Bredow, GER, 14. juni 1927
*Første utøver under 12 sekunder: 11,8 sekunder, Marjorie Clark, SAF, 24. mai 1934
*Første utøver under 11 sekunder: 10,9 sekunder, Shirley Strickland, AUS, 24. juli 1952
** Strickland vant to olympiske titler 1952 og 1956 på 80 meter hekk
*Siste offisielle verdensrekord: 10,2 sekunder, Vera Korsakova, SOV, 16. juni 1968

## OL medaljører

## Fem på topp i Norge gjennom tidene
Oversikten lister de fem beste norske utøvere før 1969, mens øvelsen var offisiell.

## Referanser
Jump Back (The Best of The Rolling Stones ’71–’93)

***Jump Back (The Best of The Rolling Stones '71–'93)*** er det sjette offisielle samlealbumet av The Rolling Stones, utgitt i november 1993.

Samlingen ble utgitt i forbindelse med overgangen til et nytt plateselskap i 1993. Først kom *Jump Back*, deretter alle studioalbumene fra 70- og 80-tallet i remastret versjon, på Virgin.

*Jump Back* dekker omtrent samme periode som *[[Rewind (1971–1984)]]*, men inneholder tre sanger fra siste halvdel av 80-tallet pluss «Wild Horses» og «Bitch». Mens *Rewind* består av albumversjoner, og seks av sangene på *Jump Back* er forkortede versjoner fra singel-utgivelser eller *[[Sucking in the Seventies]]*.

Album-heftet inneholder intervjuer om hvor og hvordan sangene ble til, og inneholder også info om hvem som spiller på sangene, selv om detaljene ikke alltid er til å stole på.

*Jump Back* lå på VG-lista i 1993, 1994, 1998 og 2006, men nådde aldri høyere enn 15.-plass.

## Sporlister
Alle sanger er skrevet av Mick Jagger og Keith Richards, med mindre noe annet er oppgitt.

#«Start Me Up» – 3:34 
#«Brown Sugar» – 3:49 
#«Harlem Shuffle» (Bob Relf, Ernest Nelson) – 3:24 
#«It's Only Rock 'n Roll» – 5:07 
#«Mixed Emotions» (singel versjon) – 3:59 
#«Angie» – 4:31 
#«Tumbling Dice» – 3:45 
#«Fool to Cry» (SitS versjon) – 4:06 
#«Rock and a Hard Place» (singel versjon) – 4:11 
#«Miss You» (singel versjon) – 3:34 
#«Hot Stuff» (SitS versjon) – 3:30 
#«Emotional Rescue» – 5:39 
#«Respectable» – 3:07 
#«Beast of Burden» (SitS versjon) – 3:28 
#«Waiting on a Friend» – 4:35 
#«Wild Horses» – 5:43 
#«Bitch» – 3:36 
#«Undercover of the Night» – 4:33

## Besetning
;The Rolling Stones
*Mick Jagger - sang, gitar 
*Keith Richards - akustisk og elektrisk gitar, kor
*Mick Taylor - akustisk, elektrisk og slide gitar, bass
*Ronnie Wood – akustisk og elektrisk gitar,  kor
*Charlie Watts - slagverk
*Bill Wyman - bass 

;Øvrige medvirkende
*Nicky Hopkins – piano på «Angie», «Waiting on a Friend», «Fool to Cry»
*Ian Stewart – piano på «Brown Sugar» og «It's Only Rock 'n Roll»
*Billy Preston - piano på «Hot Stuff»
*Jim Dickinson - piano på «Wild Horses»
*Bobby Keys - saksofon på «Brown Sugar»

## Referanser


## Eksterne lenker
*
Wikivoyage

**Wikivoyage** er en nettbasert reisehåndbok for reisemål og reiseemner skrevet av frivillige forfattere. Navnet er en sammensetning av ordene «wiki» (en nettbasert programvare som lar brukere åpent redigere innholdet) og «voyage», det franske ordet for «reise».

Prosjektet ble starta som en forgrening av den tyskspråklige utgaven av Wikitravel i september 2006, for å unngå kommersiell innflytelse på prosjektet. Wikivoyage ble starta av den tyske foreningen Wikivoyage e.V., og ble lansert 10. desember 2006. Innholdet gis ut under den frie lisensen Creative Commons Navngivelse-DelPåSammeVilkår.

Midt i 2012 ønsket størsteparten av Wikitravels engelskspråklige fellesskap, deriblant de fleste administratorene, å gjenforene Wikitravel- og Wikivoyage-prosjektene som et nytt ikke-kommersielt prosjekt. De søkte støtte fra Wikimedia Foundation til å ha prosjektet som en del av Wikimedia-organisasjonen, hvilket ble godkjent i september 2012.

## Referanser




## Eksterne lenker
*
Balck

**Balck** er et etternavn av tysk opprinnelse, og kan vise til:

* Viktor Balck (1844–1928) – svensk offiser og idrettsleder
* Heike Balck (f. 1970) – tysk høydehopper
* Hermann Balck (1893–1982) – tysk general
* William Balck (1858–1924) – prøyssisk generalløytnant
Eochroa trimenii

***Eochroa trimenii*** er en sommerfugl som hører til familien påfuglspinnere (Saturniidae).

## Utseende
En middelsstor (vingespenn ca. 65 millimeter), rosa påfuglspinner med svarte og gule ytterkanter på vingene og bredt svartkantede øyeflekker på alle fire vinger. Arten er umiskjennelig på fargen.
Larvene er kremfargede med uregelmessige, svarte tegninger og korte, svarte pigger.

## Levevis
Arten lever på tørre, steinete steder, ofte ganske høyt over havet. Larvene lever på planter i slekten *Melianthus* (Melianthaceae).

## Utbredelse
Arten er utbredt i Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Bunaeini
*************** Slekten *[[Eochroa]]* R. Felder, 1874
**************** ***Eochroa trimenii*** (Felder, 1874)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av arten

## Eksterne lenker
* 
* Saturniidae Web - *Eochroa*. Med bilder av de fleste artene https://web.archive.org/web/20110719082606/http://www.saturniidae-web.de/Eochroa.htm
* African Moths - *Eochroa trimenii* https://web.archive.org/web/20120907015028/http://www.africanmoths.com/pages/SATURNIIDAE/SATURNIINAE/eochroa_trimenii.htm
Cremastochrysallis discrepans

***Pseudantheraea discrepans*** er en sommerfugl som hører til familien påfuglspinnere (Saturniidae).

## Utseende
En stor (vingespenn ca. 120 millimeter), gulbrun påfuglspinner.
Hver vinge har en liten øyeflekk med sølvfarget kjerne.

## Levevis
Larvene lever selskapelig. De har blitt funnet på planten *Entandrophragma angolense* (Meliaceae).

## Utbredelse
Arten er utbredt i Afrika, fra Elfenbenskysten i nordvest til Uganda i nordøst og til Angola i sør.

## Systematisk inndeling
Arten blir ofte plassert i slekten *[[Pseudantheraea]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Bunaeini
*************** Slekten *[[Cremastochrysallis]]* Karsch, 1893
**************** *Cremastochrysallis discrepans* (Butler, 1878)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av arten

## Eksterne lenker
* 
* Saturniidae Web - *Pseudantheraea discrepans*. Med bilder av de fleste artene http://www.saturniidae-web.de/Pseudantheraea%20discrepans.htm
* African Moths - *Pseudantheraea discrepans* http://www.africanmoths.com/pages/SATURNIIDAE/SATURNIINAE/pseudantheraea_discrepans.htm
Erzen

**Erzen** (albansk også *Erzeni*, tidligere også *Arzen(i)*), er en elv i den vestlige delen av Albania som har kilde i fjellene øst for Tirana og utløp til Adriaterhavet nord for Durrës. Lengden er 109 kilometer og nedbørfeltet er 760 kvadratkilometer.

Elvebunnen består av sand- og leireavsetninger som er utsatt for et betydelig industrielt uttak som fremdeles pågår åpenlyst langs deler av elvebredden til tross for et forbud mot virksomheten som ble innført i 2006. Erzen renner gjennom urbane strøk, industri- og jordbruksområder og har nærhet til Tiranas største avfallsplass. Som følger av dette blir kvaliteten på vannet betegnet som dårlig og deler av elveleiet er klassifisert som svært sårbart.

## Referanser
Peder Jacobsen Brinch

**Peder Jacobsen Brinch** (født 1668 i Trondheim, død 1720) var en norsk prest og forfatter.

I 1686 avla han studenteksamen i København. Etter noen års forløp ble han alumnus (elev) på Borches Collegium og magister. Fra 1703 var han prest i Arendal, hvor han fikk mange fremstående borgere imot seg ved å praktisere kirketukt også overfor de høyere befolkningslag. Han skrev en rekke bøker, blant annet en kronologisk oppstilling av hendelser omtalt i Det gamle testamente, fra skapelsen til Kristi fødsel, samt Philologia Sacra Veteris et Novi Testamenti, et slags kortfattet bibelleksikon.

## Bibliografi
**Imperii Romani ortus et progressus a Condita Urbe ad Bellum Macedonicumsecundum finitum in Supplementum Velleji Paterculi compendio repraesentatusa* Petro Brinch Jacobi filio Nidrosia-Norvego. Duodes. (Kbh., 1697)
**Natalitium sacrum : hoc est natali Servatoris diei anno MDCXCVII. celebrando consecrata meditatio ...* / exponitur á Petro Brinch Jacobi filio. Kvart. (Kbh., 1697)
**Guds Dybheders Anskuelse Udi Guds Vjsdoms Magtis og Godheds I Naturens Lyckens og Naadens Rige Betractning. Til Guds Kundskabs oc dyrckelses Forfremmelse* sammenskrefven og udgifven av Petro Brinch...Duodes. (Kbh., 1697)
**Viro De Ecclesia Dei præclare merito...Mag. Johanni Adolpho Bornemann Ad Divæ Virginis Templum, dum vixit, Pastori Primario, atqve Præposito Sockelundensi Anno MDCXCVIII, die VIII.* Martii pie defuncto hoc Epicedium posuit Petrus Brinch Jacobi Filius. Folio. (Kbh., 1698)

## Referanser


## Eksterne lenker
* Bokhylla.no - 1690-tallet i norsk litteratur
* Peder Jacobsen Brinch i Dansk biografisk lexikon
* Digitaliserte bøker av Brinch hos Nasjonalbiblioteket.
Liste over flaggbærere for Albania under OL

**Liste over flaggbærere for Albania under OL** er en liste over albanske idrettspersoner som bar det albanske nasjonale flagg ved åpningsseremoniene i sommer- og/eller vinter-OL.

## Olympiske sommerleker

## Olympiske vinterleker

## Referanser
Micragone

* se Systematisk inndeling

***Micragone*** er en slekt av sommerfugler som hører til familien påfuglspinnere (Saturniidae).

## Utseende
Middelsstore (vingespenn 50-70 millimeter), brunlige påfuglspinnere uten øyeflekker eller andre påfallende tegninger på vingene. Det er stor forskjell mellom kjønnene: hannene er tettbygde med forholdsvis små vinger som er tydelig sigdformede (forvingene) og flikete, hunnene er slankere med større vinger som er rundede. Fremre del av bakvingen er vanligvis mer eller mindre rosa.

## Utbredelse
Slekten er utbredt i Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Micragonini
*************** Slekten *Micragone* Walker, 1855
**************** *[[Micragone agathylla]]* (Westwood, 1849)
**************** *[[Micragone allardi]]* Darge, 1990
**************** *[[Micragone ansorgei]]* (Rothschild, 1907)
**************** *[[Micragone bilineata]]* (Rothschild, 1907)
**************** *[[Micragone camerunensis]]* (Strand, 1909)
**************** *[[Micragone cana]]* Aurivillius, 1893
**************** *[[Micragone colettae]]* Rougeot, 1959
**************** *[[Micragone ducorpsi]]* (Fleury, 1924)
**************** *[[Micragone elisabethae]]* Bouvier, 1930
**************** *[[Micragone flammostriata]]* Rougeot, 1979
**************** *[[Micragone gaetani]]* Bouyer, 2008
**************** *[[Micragone herilla]]* (Westwood, 1849)
**************** *[[Micragone joiceyi]]* Bouvier, 1930
**************** *[[Micragone leonardi]]* Bouyer, 2008
**************** *[[Micragone lichenodes]]* (Holland, 1893)
**************** *[[Micragone martinae]]* Rougeot, 1952
**************** *[[Micragone mirei]]* Darge, 1990
**************** *[[Micragone morettoi]]* Darge, 2001
**************** *[[Micragone morini]]* Rougeot, 1977
**************** *[[Micragone nenia]]* (Westwood, 1849)
**************** *[[Micragone nenioides]]* Rougeot, 1979
**************** *[[Micragone neonubifera]]* Rougeot, 1979
**************** *[[Micragone nubifera]]* Rougeot, 1979
**************** *[[Micragone nyasae]]* Rougeot, 1962
**************** *[[Micragone remota]]* Darge, 2005
**************** *[[Micragone rougeriei]]* Bouyer, 2008
**************** *[[Micragone trefurthi]]* (Strand, 1909)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av artene

## Eksterne lenker
* 
* Saturniidae Web - *Micragone*. Med bilder av de fleste artene http://www.saturniidae-web.de/Micragone.htm
* African Moths - *Micragone agathylla* http://www.africanmoths.com/pages/SATURNIIDAE/LUDIINAE/micragone_agathylla.htm
Møbelringen Cup 2012

**Møbelringen Cup 2012** var den 12. utgaven av Møbelringen Cup og ble arrangert i Haukelandshallen i Bergen i perioden 23.-25. november 2012, som  oppkjøring til Håndball-EM 2012 i Serbia.

## Program
### Fredag 23/11
* Kl. 17.00  mot 
* Kl. 19.15  mot 
### Lørdag 24/11
* Kl. 14.30  mot 
* Kl. 16.45  mot 
### Søndag 25/11
* Kl. 14.30  mot 
* Kl. 16.45  mot 

## Resultater
### Kampene

### Tabellen

## All Star Team

## Eksterne lenker
* Resultater
Sophie Catherine av Slesvig-Holsten-Sønderborg

**Sophie Catherine** (1617–1696)) var født prinsesse av Sønderborg. 

Hun var datter av Alexander av Slesvig-Holsten-Sønderborg og Dorothea av Schwarzburg, og barnebarn av hertug Hans den yngre av Sønderborg. 18 år gammel giftet hun seg den 30. mai 1635 med den 51 år gamle Anton Günther, den siste greve i det selvstendige grevskap Oldenborg. Ekteskapet var barnløst, men Anton Günther hadde et illegitimt barn med den østerrikske Elisabeth von Ungnad-Weißenwolf; Anton greve av Aldenburg (1633–80) – en diplomat i dansk tjeneste. 

Ved Anton Günthers død i 1667, ble eiendommene delt mellom sønnen, Günthers søster Magdalene, fyrstinne av Anhalt-Zerbst og kongen av Danmark-Norge. Sophie Catharine tok som enke opphold på slottet Neuenburg i Friesland, hvor hun døde i 1696, 79 år gammel. 

## Referanser
Det kinesiske musikkonservatorium

**Det kinesiske musikkonservatorium** (kinesisk: 中国音乐学院) er et musikkonservatorium i Beijing i Folkerepublikken Kina. Det ble etablert i 1964 under statsminister Zhou Enlais beskyttelse.

Det kinesiske musikkonservatorium må ikke forveksles med Det sentrale musikkonservatorium, som også ligger i Beijing. Det kinesiske musikkonservatorium beskjeftiger seg primært med tradisjonell kinesisk musikk og dens instrumenter, mens Det sentrale musikkonservatorium fokuserer mer på vestlig klassisk musikk.

## Kjente studenter
*Peng Liyuan
*Wu Fei
*Guo Lanying
*Liu Dehai
*Wen Zhanli

## Eksterne lenker
*
Sør-Afrikas grunnlov

**Sør-Afrikas grunnlov** (offisiell tittel: *Constitution of the Republic of South Africa, 1996*) er Sør-Afrikas konstitusjon og ble i sin nåværende utgave vedtatt av president Nelson Mandela den 10. desember 1996 i Sharpeville. Grunnloven er landets øverste rettskilde (lex superior) og er det juridiske grunnlag for republikkens eksistens og myndighetenes sammensetning. Den gir også innbyggerne rettigheter og plikter.

Grunnloven av 10. desember 1996 er landets femte grunnlov og trådte i kraft 4. februar 1997. Den erstattet Sør-Afrikas grunnlov av 1993. Etter sin ikrafttreden har grunnloven blitt endret 16 ganger.

Teksten er utarbeidet i offisiell versjon på engelsk, afrikaans, sørndebele, isiXhosa, isiZulu, nordsotho, sesotho, setswana, siSwati, tshivenda og xitsonga.

## Referanser


## Eksterne lenker
*  Informasjon om grunnloven - Sør-Afrikas myndigheter
*  Grunnloven i fulltekst på engelsk
Konghou

***Konghou*** () er en gammel kinesisk harpe. Den gikk ut av bruk en gang i Mingdynastiets tid. Et moderne musikkinstrument av samme navn ble introdusert på 1900-tallet, men denne harpen er annerledes enn den gamle.

## Historie
Harpen *wo-konghou*,  eller horisontal *konghou*, nevnes først i tekster fra Vår- og høst-perioden (770–476 f.Kr.). Harpen *su-konghou*, eller vertikal *konghou*, dukket opp under Det østlige Handynasti (25–220 e.Kr.). Den fønixhodede *konghou* ble introdusert fra India under Det østlige Jin-dynasti (317-420 e.Kr.).

*Konghou* ble brukt til *[[yayue]]* (hoffmusikk) i kongeriket Chu. Under Handynastiet (206 f.Kr. –220 e.Kr.) ble den benyttet i musikksjangeren *qingshangyue*. Siden Suidynastiets tid (581-618), ble *konghou* også benyttet i *yanyue* (bankettmusikk). *Konghou*spill var mest utbredt i Sui- og Tang-dynastienes tid.

## Eksterne lenker
* Konghou fra About China 
* "Reflection upon Chinese Recently Unearthed Konghous in Xin Jiang Autonomous Region" av Xie Jin
* Maleri av en ''konghou'' 
* ''Konghou'' foto
* En artikkel med bilder av en Konghou

### Video
* Konghou video fra The Musical Instruments E-book

### Audio
* Konghou audio (click headphones to listen to individual tracks)
Foyn Harbour

**Foyn Harbour** er en naturlig havn mellom Nansen Island og Enterprise Island i Wilhelmina Bay, utenfor vestkysten av Antarktishalvøya. Foyn Harbour ble i perioden 1912 til 1930 aktivt benyttet som ankringsplass for flytende hvalkokerier.

Foyn Harbour ble kartlagt av britene Thomas W. Bagshawe og Maxime C. Lester i 1921–22, og ble navngitt av hvalfangere i området etter det  flytende hvalkokeriet «Svend Foyn» som benyttet havna som base samme sesong. Vraket av hvalkokeriet «Guvernøren», som brant i Foyn Harbour i 1915, er fremdeles synlig.

## Referanser
Leirbrua

**Leirbrua** er navnet på en tidligere eiendom og bro over Leirelva, som var kommunegrense mot Leinstrand, vest for Flatåsen i dagens Trondheim kommune, hvor Kongsvegen passerer Leirelva. To kongeveier sørfra møttes ved Leirbrua og fortsatte som én, til Trondheim. Leirbrua var det siste skysskiftet før Trondheim. Stedet er nevnt første gang 1667 og var til 1834 en plass under gården Flatås.

Det var gjestgiveri her fra 1600-tallet, det tilhørte domkirkens kapellan og ble 1657 bygslet bort til stadskaptein Bernt von Krogh. Han nybygde vertshuset, som i 1712 ble overtatt av fogd Hans Augustinussen. Fra 1742 drev forskjellige byborgere stedet, som fra 1774 ble bygslet bort til skarpretter F. W. Stengel. Fra 1797 drev regimentskvartermester C. A. Halck stedet, som i 1806 ble overtatt av gjestgiver Ole N. Kirkflå. Han kjøpte også jordveien i 1834. Etter at Osloveien ble anlagt ved området Sluppen og Nidelva i 1856 ble forholdene vanskeligere for vertshuset. Fra 1910 tilhørte Leirbrua familiene Slind og Husby, etterhvert som sommerbolig. I 1969 kjøpte Trondheim kommune stedet i forbindelse med planlagt veiutbygging, hvor blant annet Kongsvegen ble lagt over den tidligere eiendommen og hvor brua etterhvert ble lagt i kulvert. Hovedbygningen på Leirbrua var oppført på 1700-tallet og ble revet i 1971.

## Referanser


## Litteratur
*
*

## Eksterne lenker
* Wiki Strinda, Strinda historielag
König Ludwig Lauf

**König Ludwig Lauf** er et turrenn på ski som arrangeres hvert år i Oberammergau i Bayern i Tyskland. I 2012 ble rennet arrangert for 40. gang og ble for første gang avholdt i 1968. Rennet inngår i rennprogrammet til både FIS Marathon Cup og inngikk til 2015 i Ski Classics. Rennet er i klassisk teknikk.

Rennets navn er inspirert av Ludwig II av Bayern, som var konge av Bayern fra 1864 til sin død i 1886.

## Vinnere

## Referanser


## Eksterne lenker
*
Peter Frederik Wergmann

**Peter Frederik Wergmann** (1802–1869) var en dansk-norsk tegner, maler, forfatter og skuespiller som arbeidet i Norge fra 1831. Han anses som grunnleggeren av det moderne teatermaleriet i landet.

Det er uvisst hva slags utdannelse han hadde, men han arbeidet som tegnelærer i København. Deretter ble han med i en dansk teatertropp og da den reiste på turné til Norge ble Wergmann med.

Samtidig som han reiste rundt med teatertroppen tegnet han skisser som han senere utførte litografier av og ga ut i to samlinger med prospekter.

I Christiania fikk han oppdrag på slottet hvor han dekorerte flere av salene. Størst betydning fikk han imidlertid som teaterdekoratør på Christiania Theater.

Slottet Peter Frederik Wergmann.jpg|Farvelitografi av Det kongelige slott (1837), tilhører Oslo Museums samlinger
Bærums Jernverk OB.02345 (cropped).jpg|Bærum Jernverk (1837)
Bodo1800-tallet.jpg|Bodø (1833–1836)
No-nb digibok 2014091028002 0045 1.jpg|Illustrasjon hentet fra boken *Norsk Prospect-Samling* (1836)
No-nb digibok 2014091028002 0121 1.jpg|Illustrasjon hentet fra boken *Norsk Prospect-Samling* (1836)


## Referanser


## Kilder
* 
*  Slottsarkitekturen på Kongehuset.no

## Eksterne lenker
* 
*
Grafikk- og tegningsamlingen i Nasjonalmuseet

**Grafikk- og tegningsamlingen** ved Nasjonalgalleriet i Oslo består av bortimot 50 000 grafiske blad og tegninger. Samlingen ble etablert i 1877 og spenner tidsmessig fra slutten av 1400-tallet og fram til i dag. 

## Historie
Samlingen ble grunnlagt som forening i 1877, og i 1882 flyttet man inn i tredje etasje i det nyreiste Skulpturmuseet i Kristiania. Kunsthistorieprofessor Lorentz Dietrichson hadde siden grunnleggelsen vært foreningens formann.  Ved flyttingen til det nye bygget ble cand. jur. Fredrik Gundersen ansatt som samlingens konservator. Blant samlingens tidligere ledere kan nevnes Fredrik Gundersen, Eli Ingebretsen, Knut Berg og Sidsel Helliesen. Siden 2003 har samlingen vært en del av Nasjonalmuseets avdeling for eldre og moderne kunst.

De første tiårene ble Grafikk- og tegningsamlingen hovedsakelig bygget opp ved private samleres bidrag. Blant de viktigste bidragsyterne var blant andre Carl Melchior Stang, Sophus Larpent, Ludvig Wilhelm Dahl og Johan Ludvig Malthe. Senere betydelige bidrag har kommet inn ved blant andre Elias Fegerstehn og Arild Wahlstrøm.

## Samlingen

Ved Grafikk-og tegningsamlingen finnes grafikk av blant andre Albrecht Dürer, Rembrandt van Rijn, Giovanni Battista Piranesi, Francisco Goya, Eugène Delacroix, Honoré Daumier, Édouard Manet, Edgar Degas, James Abott McNeil Whistler, Paul Gauguin, Henri Toulouse-Lautrec, Emil Nolde og Käthe Kollwitz. Pablo Picasso er representert blant annet med seriene Suite Vollard og Suite 347 komplett. Samlingen inkluderer også japanske tresnitt. 

Norsk grafikks historie er godt representert med eksempelvis verk av Edvard Munch, Nikolai Astrup, John Savio, Rolf Nesch, Chrix Dahl, Knut Rumohr, Ludvig Eikaas, Frans Widerberg, Niclas Gulbrandsen, Per Kleiva, Guttorm Guttormsgaard, Ove Stokstad, Sidsel Westbø, Arne Bendik Sjur, Tom Gundersen og Eli Hovdenak.

Blant utenlandske tegninger kan nevnes eldre italienske, franske, nederlandske og tyske mestertegninger med Annibale Carracci, Guercino, Jean-Honoré Fragonard, Martin Fréminet og Rembrandt som representative eksempler. 

Her finnes også tegninger av Vincent van Gogh og August Heinrich. Samlingen med Caspar David Friedrichs tegninger i Grafikk-og tegningsamlingen er den største utenfor Tyskland. 

Norske tegninger, både eldre og nyere, utgjør en vesentlig del av samlingen - med blant annet J.C. Dahl, Thomas Fearnley, Adolph Tidemand, Lars Hertervig, Gerhard Munthe, Erik Werenskiold, Theodor Kittelsen og Halfdan Egedius. Her finnes et bredt utvalg av eventyrtegningene som ble brukt til å illustrere Asbjørnsen og Moes eventyr, og av illustrasjonene til den kjente utgaven av Snorres kongesagaer fra 1899. Rolf Nesch er den kunstneren som er best representert i samlingen, med over  enkeltverk, både grafiske trykk og tegninger.

Samlingen er tilgjengelig for publikum i studiesalen.

## Referanser


## Eksterne lenker
* Nasjonalmuseets billedkunstsamlinger på Digitalt Museum
* Studiesalen på Nasjonalmuseets hjemmesider
Hankou–Yichang-høyhastighetsjernbane

**Hankou–Yichang-høyhastighetsjernbane**, også kalt *Hanyi-jernbanen* (forenklet kinesisk: 汉宜铁路; tradisjonell kinesisk: 漢宜鐵路; pinyin: *Hànyí tiělù*) er en høyhastighets toglinje i provinsen Hubei i Folkerepublikken Kina. Jernbanelinjen på knapt 30 mil (291,83 km) løper fra Hankou, som er en del av i provinshovedstaden Wuhan, og byen Yichang i vestre Hubei. Den stod ferdig våren 2012.

Den er en dobbeltsporet jernbane som er bygd for en hastighet på 200 km i timen (men er forberedt for hastigheter på 250 km i timen og høyere). Strekningen løper gjennom byer som Hanchuan, Tianmen, Xiantao, Qianjiang, Jingzhou og Zhijiang. Hankou-Yichang-jernbanen er en del av den øst-vestlige jernbanen mellon Shanghai og Chengdu, vanligvis kalt Huhanrong-jernbanen. 

Byggingen av jernbanestrekningen begynte i september 2008.
Phenomena 7: Frostens datter

***Frostens datter*** er sjuende bok i fantasyserien Phenomena av Ruben Eliassen. Boka ble lansert i 2011, og omhandler det siste slaget som skal stå ved Gredoms sletter hvor Arol, Azur, Kaptein Rathu og mange flere vil møtes for å kjempe sammen mot den onde tanken. Tarkan, eller Mentor, broren til den døde trollmannen Sha-ra, har byttet side og kjemper nå mot sin egen skaper, nemlig Sherpa. Alt avsluttes i en kamp om liv og død hvor selv Kong Vehas krefter ikke er nok til å vinne slaget alene.

## Referanser
Episkopi Cantonment

**Episkopi Cantonment** er administrasjonssete for de britiske suverene baseområdene Akrotiri og Dekelia på Kypros, samt militært hovedkvarter for de britiske styrkene på øya. Stedet ligger i det vestlige av de to baseområdene, rett vest for Limassol.

## Referanser
Asker Musikkorps

**Asker Musikkorps**, forkortet **AMK**, er et musikkorps i Asker, med ca 55 medlemmer i alderen 15 år og oppover. Korpset øver i Asker kulturhus hvor også de fleste konserter avholdes. Fra høsten 2022 har Guro Ansteensen Haugli vært dirigent for korpset. 

Asker Musikkorps ble stiftet som Asker Ungdomskorps i 1932. Korpset oppstod som et tilbud for de eldre musikerne fra Asker guttemusikkorps (dagens Asker skolekorps). Lærer Martin Lunde dirigerte korpset de to første årene og allerede 17. mai 1933 deltok Asker ungdomskorps i toget i Asker. Uniformen hadde lyse bukser og blå jakker. 

I 1963 ble første jente tatt opp i korpset, og i 1967 ble navnet endret til Asker Musikkorps. I 1975 startet Henry Pehrson som dirigent. I 1982 flyttet Asker Musikkorps inn i Asker samfunnshus, dagens Asker kulturhus. 

Asker Musikkorps har profesjonelle dirigenter – blant disse kan nevnes Magne Rutle, Erik Bergene, Rune Bergmann. Korpset er medlem av Norges Musikkorps Forbund.

## Litteratur
* 
* 

## Eksterne lenker
*
RAF Akrotiri

**RAF Akrotiri** er en britisk flybase i de suverene baseområdene Akrotiri og Dekelia på Kypros. Flybasen ligger på Akrotirihalvøya ved byen Limassol. Den har en rullebane på 2743 meter.

Det britiske luftvåpenet etablerte seg på stedet i 1955. Flyplassen ble anlagt som alternativ til lufthavnen i Nikosia, som var utsatt for angrep fra kypriotiske uavhengighetsforkjempere. 

RAF Akrotiri er sentral for britenes kapasitet til å delta i militære operasjoner i middelhavsområdet, Midtøsten og Sentral-Asia. Basen var sentral for britenes krigføring under Suezkrisen. Den er senere benyttet som framskutt base for blant annet krigene i Irak og Afghanistan.  RAFs 84 Squadron, utstyrt med helikoptre for redningstjeneste, er også stasjonert i Akrotiri.

## Referanser


## Eksterne lenker
*
Limassolsjøen

**Limassolsjøen** eller **Akrotirisjøen** er en grunn saltsjø på Kypros. Den er den største innsjøen på øya og ligger sørøst for byen Limassol på  Akrotirihalvøya i et område som tilhører de britiske suverene baseområdene Akrotiri og Dekelia. 

Innsjøen er blitt til ved en kombinasjon av platetektonisk aktivitet og avsetning av sedimenter, slik at det er dannet en  dobbelttombolo.

Innsjøen dekker en flate på 10,65 km² og er 1 meter på det dypeste. Mer enn halvparten av innsjøen er mindre enn 30 cm dyp. Den kan tørke inn enkelte somre.

Saltsjøen med tilhørende myrland har et rik plante og dyreliv. Det er et attraktivt våtmarksområde for fugl, inkludert trekkfugl. Årlig holder mellom  og  rosenflamingoer til her om vinteren. Andre arter som finnes her er traner, svarthalespove, munk. Saltsjøen regnes som et Ramsarvåtmarksområde av internasjonal betydning. 

## Referanser
Helmut Rahn

**Helmut Rahn** (født 16. august 1929 i Essen, død 14. august 2003 samme sted) var en tysk fotballspiller. Han spilte for Rot-Weiss Essen, 1.FC Köln, SC Enchede og Meidericher SV. Han er mest kjent for å ha scoret det matchvinnende 3–2-målet i finalen under VM i fotball 1954. 

## Referanser


## Eksterne lenker
* 
* 
* 
*
Pinol

En **pinol** er en metallsylinder med herdet spiss som fikserer den ene enden av arbeidsstykket i en dreiebenk.

## Se også
* Spindeldokke

## Kilder
*A. O. Haugen:  «Oppspenning av arbeidsstykke mellom pinoler», i *Grunnbok for mekanikere*, 2. utgave, Oslo: Universitetsforlaget, 1971, s. 152–154
*Lennart Hågeryd:  «5.11.2.7 Medbringere og pinol», i *Moderne produksjonsteknikk. D. 1*, Bekkestua: NKI forlag, 1997, s. 294
Banhu

***Banhu*** (kinesisk: 板胡, pinyin: *Bǎnhú*) er et kinesisk tradisjonelt strengeinstrument innen huqin-familien av musikkinstrumenter. Den benyttes primært i det nordlige Kina. *Ban* betyr trestykke, og *hu* er kort for *huqin*.

Som de mer kjente *[[erhu]]* og *[[gaohu]]* har en *banhu* to strenger, holdes vertikalt, og buehåret passerer mellom de to strengene.  *Banhu*en skiller seg fra *erhu*en ved at lydboksen vanligvis er laget av kokosnøttskall i stedet for av tre, og at fremsiden ikke er dekket med slangeskinn, men med en tynn treplate.

*Banhu* kalles av og til «banghu», ettersom den ofte benyttes i nordkinesiske *[[bangziopera]]en*, som i *[[qinqiang]]* fra provinsen Shaanxi.

Instrumentet *[[yehu]]*, en beslektet type kinesisk fele med kokosnøttlydboks og treoverflate, brukes fortrinnsvis i Sørkina.

## Eksterne lenker
* https://web.archive.org/web/20120416201730/http://german.cri.cn/chinaabc/chapter23/chapter230201.htm
* https://web.archive.org/web/20120628030517/http://paulnoll.com/China/Music/mus-banhu.html
* http://www.britannica.com/EBchecked/topic/440626/banhu
* http://www.sinohits.net/music/bahu.htm
* http://www.chinesemusic.co.uk
Skisseblokk

**Skisseblokk** er en blokk med tegnepapir beregnet til produksjon av førsteutkast til mere varige arbeider. Blokkene er ofte billigere enn vanlig tegneblokk, eller inneholder flere ark. Papiret lar seg tegne på med de fleste tegnemedia. (Noen kraftige sprittusjer kan lage gjennomslag). Skisser og utkast er en del av arbeidsprosessen for både billedkunstnere og de som arbeider med layout på andre felter, eksempelvis scenografi eller dreiebøker.

Papirkvaliteten er ikke helt som for «skikkelig» tegnepapir. Det er tynnere og dermed lettere målt i gram per kvadratmeter. Det gjør det også lettere å kalkere ved å gjøre en skisse som kopieres delvis over på neste ark for rentegning. 

Skisseblokker fås i mange små formater opp til A4. De minste kan tas med i en lomme, slik at en kan ta vare på motiver fra turer.

Enkelte kunstnere har tatt vare på skissebøkene sine. Disse er senere kommet til kunstmuseer, der de gir innblikk i kunstnerens arbeide.

## Eksterne lenker
*
Shachasaus

**Shachasaus** (kinesisk: 沙茶, POJ: *Sa-te*) er en kinesisk smakstilsetning som fortrinnsvis er kjent fra fujiankjøkkenet, teochewkjøkkenet og det taiwanesiske kjøkken. Ingrediensene er soyaolje, hvitløk, sjalottløk,  chilipepper, piggvar, og tørkede reker.

## Referanser
Den albansk–venetianske krig

**Den albansk–venetianske krig** i årene 1447 til 1448 var en krig mellom venetianske og osmanske styrker mot en samlet albansk stryke innenfor Lezhaligaen under kommando av Skanderbeg.

Bakgrunnen var en strid mellom det albanske Dukagjinis fyrstedømme og Venezia om kontrollen over festningen Dagnum. Da Venezia nektet å tilbakelevere festningen til albanerne, gikk Skanderbeg til krig mot Venezia. Skanderbeg rykket fram langs kysten og inntok en rekke byer i Det venetianske Albania, blant dem Durrës og tvang slik Venezia å måtte sende tilbake to galeier på vei til Kreta for å styrke garnisonen. 

Som et svar på dette, sendte Venezia en styrke for å komme den beleirede festningen i Dagnum til unnsetning. Samtidig oppfordret de Det osmanske rike å sende en ekspedisjonsstyrke inn i Albania. Disse gikk mot festningen Rozafa

Imidlertid slo de albanske styrkene både de venetianske og de osmanske styrkene. De venetianske strykene ble slått 23. juli 1448 ved byportene til Shkodër, og de osmanske styrkene ble slått tre uker senere, 14. august i slaget ved Oranik. Venezia konsentrerte seg deretter å beskytte Det venetianske Albania med de få strykene de hadde intakt i området, og tegnet en fredsavtale med Lezhaligaen, mens krigen mellom Lezhaligaen og Det osmanske rike fortsatte.

Etter denne krigen utfordret ikke Venezia lenger Skanderbeg eller ligaen, og dette gjorde Skanderbeg i stand til å konsentrere seg om krigen mot osmanene.

## Referanser
Løsvatnet

**Løsvatnet** (avledet av samisk *Liehtsiejaevrie*, også kalt **Lysvatnet**) er en innsjø i Åfjord kommune i Trøndelag. Den ligger helt sør i kommunen ved grensen mot Rissa og har utløp til Løsvasselva. Ved østenden ligger gården Lysvatnet.

## Referanser
KS Besa Kavajë

__NOTOC__

**Klubi Sportiv Besa Kavajë**, også kjent som kun ** Besa Kavajë**, er en albansk fotballklubb fra byen Kavajë i distriktet med samme navn vest i Albania. Klubben ble grunnlagt i 1925. Lagets draktfarger er gule med svarte detaljer og svart underdel, mens bortedraktene er svarte med gule detaljer og gul underdel. Besa Kavajë spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Besa. Nåværende trener er Ilir Daja.

Klubben har aldri vunnet det albanske seriemesterskapet, men har vunnet det albanske cupmesterskapet Kupa e Shqipërisë ved to anledninger, senest i 2009/2010-sesongen. Klubben vant også den albanske supercupen Superkupa Shqiptare i 2010. Klubben har deltatt i europeisk sammenheng ved flere anledninger, for første gang med Cupvinnercupen i 1972/1973-sesongen. De har også deltatt i UEFA Intertoto Cup (2008/2009) og UEFA-cupen & Europaligaen (2007/2008 og 2010/2011), men uten å kvalifisere seg videre til turneringens sluttspill.

## Meritter
* Kupa e Shqipërisë (2): 2006/2007, 2009/2010
* Superkupa Shqiptare (1): 2010

## Kjente spillere med tilknytting til klubben
*  Skerdilaid Curri
*  Edmond Kapllani
*  Altin Rraklli

## Referanser


## Eksterne lenker
* Klubbens profil hos Soccerway.com
Rozafa

**Rozafa** (albansk: *Kalaja e Rozafës/Kalaja e Rozafatit*) er et slott i den nordalbanske byen Shkodër, bygget rundt 350-tallet f.Kr. Den ligger 130 moh. på en høy åsrygg hvor elvene Bojana og Drin møtes. Shkodër er administrasjonstedet i distriktet med samme navn og er en av Albanias eldste og mest historiske byer, og et økonomisk og kulturelt senter.

På grunn av dens strategiske beliggenhet har åssiden vært bebygget siden antikken. Den var et støttepunkt for llyrerne fram til den ble inntatt av romerne 167 f.Kr.

Fortifikasjonene slik de framstår i våre dager, stammer hovedsakelig fra venetianerne. 

## Referanser


## Eksterne lenker
*
Stadiumi Flamurtari

**Stadiumi Flamurtari** er et fotballstadion i Vlora i Albania, og har en tilskuerkapasitet på 8 500. 

Stadionet er hjemmebane for KS Flamurtari Vlorë.

## Referanser
Hamza Kastriota

**Hamza Kastriota** (latin: *Ameses Castriota*) var en albansk offiser og adelsmann.

Han kom fra Kastriota-familien og nevø til Georg Kastriota Skanderbeg. 

Han ble sannsynligvis født innenfor Det osmanske rike, og etter farens død ble han oppfostret av onkelen Skanderbeg, som tok ham med på militære ekspedisjoner. Etter slaget ved Niš forlot han de osmanske styrkene sammen med onkelen Skandebeg, konverterte til den katolske tro og endret fornavnet til Branilo. Han støttet Skanderbegs opprør og var hans nestkommanderende da Skanderbegs styrker inntok Kruja i 1443.

I 1448 var Skanderbegs styrker under kommando av Hamza Kastriota og Marin Spani da de okkuperte den forlatte byen Baleč og gjenoppbygget festningsverkene da Skanderbeg innledet Den albansk–venetianske krig. Hamza Kastriota ønsket ikke å bli sittende i festningen og dro til Drivast og overlot forsvaret til Marin Span med  soldater i Baleč. Marin fant imidlertid at den nye festningen ikke var sikker og trakk seg tilbake til Dagnum da han ble informert av sin slektning Petar Spani om de store venetianske styrkene som var på vei mot Baleč. De venetianske styrkene inntok Baleč, brant ned alt brennbart og ødela festningsmurene.

Etter Skanderbeg ekteskap sønnen Johans fødsel, visste Hamza Kastrioti at det ikke ville være mulig for ham å arve posisjonen etter Skaderbeg og Kastriotas fyrstedømme. Videre var han stadig mer misfornøyd med Skanderbegs voksende makt, og fikk et tilbud fra den osmanske sultanen om å få kontrollen over Albania så snart landet var erobret.

Han deserterte til den osmanske sultan Mehmed II i 1457 og sammen med Isak-Beg ble han en av de osmanske kommandantene under slaget ved Albulena. I dette slaget ble han tatt til fange av Skanderbegs styrker og plassert i arrest i Napoli, anklaget for forræderi. Han ble senere løslatt og reiste til sin kone og barn i Istanbul, og fortsatte tjenesten hos osmanerne med høy grad. His loss was regarded as a tragedy by Albanians. Han var en av Skanderbegs beste generaler og var svært populær blant sine soldater, bare overgått av Skanderbeg. Ifølge historikere var tapet av ham medvirkende til at Lezhaligaen ikke klarte å videreføre det Skanderbeg hadde satt igang.

## Referanser
Friidrett under Sommer-OL 1896 – Diskoskast menn

**Diskoskast** for menn var en av to kastøvelser under OL 1896 i Athen. Det var elleve utøvere fra seks nasjoner som deltok i diskoskonkurransen som ble avviklet 6. april. Mange av deltakere hadde aldri kastet diskos tidligere og det hadde aldri tidligere blitt arrangert en internasjonal diskoskonkurranse. 

Robert Garrett fra USA som lå på andreplass før siste omgang passerte Paraskevopoulos med et kast på 29,15 meter i femte og siste omgang og ble den første olympiske mesteren i diskos i moderne tid.

## Resultat

## Kilder
*  (Digitally available at la84foundation.org )
*  (Excerpt available at la84foundation.org)
*
Goodia

* se Systematisk inndeling

***Goodia*** er en slekt av sommerfugler som hører til familien påfuglspinnere (Saturniidae).

## Utseende
Middelsstore (50-90 millimeter), brunlige påfuglspinnere. Hannen har markert sigdformede forvinger. Midt i forvingen er det en mer eller mindre bueformet, hvit tegning, ellers er de for det meste ensfargede. Hunnene er større og kraftigere enn hannene, og forvingene er knapt sigdformede.

## Utbredelse
Slekten er utbredt i Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Micragonini
*************** Slekten *Goodia* Holland, 1893
**************** *[[Goodia addita]]* Darge, 2008
**************** *[[Goodia astrica]]* Darge, 1977
**************** *[[Goodia boulardi]]* Rougeot, 1974
**************** *[[Goodia canui]]* Bouyer, 2004
**************** *[[Goodia dimonica]]* Darge, 2008
**************** *[[Goodia falcata]]* (Aurivillius, 1893)
**************** *[[Goodia fulvescens]]* Sonthonnax, 1898
**************** *[[Goodia hierax]]* Jordan, 1922
**************** *[[Goodia hollandi]]* Butler, 1898
**************** *[[Goodia kuntzei]]* (Dewitz, 1881)
**************** *[[Goodia lunata]]* Holland, 1893
**************** *[[Goodia nodulifera]]* (Karsch, 1892)
**************** *[[Goodia nubilata]]* Holland, 1893
**************** *[[Goodia obscuripennis]]* Strand, 1913
**************** *[[Goodia oriens]]* Hampson, 1909
**************** *[[Goodia oxytela]]* Jordan, 1922
**************** *[[Goodia pareensis]]* (Darge, 2008)
**************** *[[Goodia perfulvastra]]* Darge, 1994
**************** *[[Goodia sentosa]]* Jordan, 1922
**************** *[[Goodia smithi]]* (Holland, 1892)
**************** *[[Goodia sparsum]]* (Darge, 2008)
**************** *[[Goodia stellata]]* Darge, 1994
**************** *[[Goodia thia]]* Jordan, 1922
**************** *[[Goodia unguiculata]]* Bouvier, 1936

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av artene

## Eksterne lenker
* 
* Saturniidae Web - *Goodia*. Med bilder av de fleste artene http://www.saturniidae-web.de/Goodia.htm
* African Moths - *Goodia nubilata* http://www.africanmoths.com/pages/SATURNIIDAE/LUDIINAE/goodia_nubilata.htm
Otherkin

**Otherkin** er et begrep noen grupper bruker om seg selv, som innebærer at de ser på seg selv som helt eller delvis ikke-menneskelige. De mener de har en ikke-menneskelig sjel. Noen Otherkin identifiserer seg selv som en helt annen art enn menneske, som oftest et dyr. Otherkin mener at de gjennom reinkarnasjon ikke har menneskelig sjel eller avstamning. Forskere ser på denne identiteten som religiøs fordi det er ofte støttet av et rammeverk av metafysisk tro.

## Referanser